ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**«9» հոկտեմբերի 2020 թվականի N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆԸ**

**ՀՈՂԱՄԱՍ ՆՎԻՐԵԼՈՒ ՄԱՍԻՆ**

Հայաստանի Հանրապետության Շիրակի մարզի Գյումրի քաղաքի Ղորղանյան փողոց N 300/1 հասցեում գտնվող 33,0 (երեսուներեք) քառակուսի մետր մակերեսով ավտոտնակը պատկանում է Հայաստանի Հանրապետությանը` ի դեմս կառավարությանն առընթեր անշարժ գույքի կադաստրի պետական կոմիտեի Գյումրու ստորաբաժանման (հիմք՝անշարժ գույքի սեփականության իրավունքի գրանցման 2007 թվականի դեկտեմբերի 25-ի N 2454198 վկայական):

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, Հայաստանի Հանրապետության հողային օրենսգրքի 89-րդ հոդվածով, Հայաստանի Հանրապետության քաղաքացիական օրենսգրքի 605-րդ հոդվածի դրույթներով և հիմք ընդունելով Հայաստանի Հանրապետության պետական գույքի կառավարման կոմիտեի նախագահի տեղակալ Վարդան Կոստանյանի՝ Գյումրի համայնքի ղեկավարին ուղղված գրությունը (համայնքապետարանում մուտքագրված 2020թվականի սեպտեմբերի 01-ին N 12280 թվագրմամբ)՝ **Գյումրի** **համայնքի ավագանին որոշում է.**

1. Գյումրի քաղաքի Ղորղանյան փողոցի N 300/1 հասցեում գտնվող ավտոտնակի զբաղեցրած 33,0 (երեսուներեք) քառակուսի մետր մակերեսով բնակավայրերի նպատակային նշանակության բնակելի կառուցապատում գործառնական նշանակության հողամասը նվիրել Հայաստանի Հանրապետությանն՝ ի դեմս կառավարությանն առընթեր անշարժ գույքի կադաստրի պետական կոմիտեի:
2. Օրենքով սահմանված կարգով կնքել հողի նվիրատվության պայմանագիր (պատասխանատու՝ համայնքապետարանի աշխատակազմի քաղաքաշինության և ճարտարապետության բաժին):

Ռ. Սանոյան

Կ.Բադալյան

Ա.Մանուկյան

Ա. Հակոբյան

Հ. Գասպարյան

Կատարող՝ Ա.Հակոբյան

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆԸ**

**ՀՈՂԱՄԱՍ ՆՎԻՐԱԲԵՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման ընդունումը պայմանավորված է Գյումրի քաղաքի Ղորղանյան փողոց N 300/1 հասցեում գտնվող ավտոտնակը պետական գրանցման ներկայացնելու անհրաժեշտությամբ:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆԸ**

**ՀՈՂԱՄԱՍ ՆՎԻՐԱԲԵՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2020 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու «Հայաստանի Հանրապետությանը հողամաս նվիրաբերելու մասին» որոշման ընդունմամբ Գյումրի համայնքի 2020 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: